|  |  |
| --- | --- |
| **Sødalskolens princip for brug af digitale medier** | |
| **Udgangspunkt** | Digitale medier er en vigtig faktor i samfundet, skolens hverdag og for den enkelte elevs faglige udvikling. Digitale medier er derfor en naturlig del af undervisningen. Sødalskolen ønsker at skabe et hensigtsmæssigt læringsrum i forhold til anvendelsen af digitale medier. |
| **Formål** | At sætte en ramme for digital dannelse og uddannelse på Sødalskolen, så eleverne tilegner sig teknologiske og digitale kompetencer. |
| **Mål** | At understøtte elevernes uddannelse i brug af digitale medier i hverdagen.  At eleverne lærer at anvende digitale medier.  At eleverne kan forholde sig kritisk til brugen af digitale medier.  At eleverne lærer at forholde sig etisk til brugen af digitale medier og kan kommunikere konstruktivt og hensynsfuldt på sociale medier.  At eleverne lærer, hvordan digitale medier herunder telefoner bruges konstruktivt og ikke bliver forstyrrende i undervisningen. |
| **Skolens ansvar** | At undervise eleverne i, hvordan man anvender digitale medier på en hensigtsmæssig måde og medvirke til elevernes digitale dannelse.  At anvende digitale medier i skoletiden, når det er relevant.  At indsamle telefoner m.m. ved undervisningens start, hvis der er behov for dette.  At sørge for sikker opbevaring af telefoner, når de er i skolens varetægt.  At orientere forældre og elever om klassens praksis i forhold til indsamling af mobiler.  At orientere forældre, hvis deres barn ikke følger lærernes anvisninger. Skolens ordensregler beskriver reglerne for brugen af smartenheder. |
| **Forældres ansvar** | At engagere sig i barnets brug af digitale og sociale medier.  At indgå i dialog med skolen, hvis der opstår udfordringer i forbindelse med brugen af digitale medier.  At tale med deres barn om klassens regler for brug af mobil i skoletiden.  At henvende sig til skolens kontor, hvis de har akut behov for at komme i kontakt med deres barn i løbet af skoledagen.  At slå beskedfunktion fra smartwatches i skoletiden. |
| **Elevens ansvar** | At vise respekt for andres grænser ved at kommunikere konstruktivt og hensynsfuldt på sociale medier.  At følge lærerens anvisninger for, hvornår digitale medier og mobiler kan anvendes i skoletiden.  At aflevere mobilen, hvis læreren samler dem ind.  At tale med de voksne i skolen, hvis der opstår konflikter.  At medbringe deres chromebook opladet hver dag på de klassetrin, der har fået udleveret en personlig chromebook. |

Skolebestyrelsen fører tilsyn med, hvordan skolen efterlever princippet.

Princippet er revideret i Skolebestyrelsen november 2023.